Kunstenaar praat oor ET-skildery | Maroela Media
Die Sowetan het Donderdag 'n onderhoud met die kunstenaar van dié skildery, Vusi Beauchamp, gedra.
Die skildery beeld Terre'Blanche uit met sy moordenaar, Chris Mahlangu, wat op sy skoot sit terwyl die AWB-leier die Bybel vashou. Beauchamp het glo die skildery al in Februarie geverf vir 'n kunsuitstalling, The State of Chakra, wat in Augustus gaan plaasvind. Die kunstenaar, wat bekend is vir sy uitdagende en emosionele kunswerke, het aan die koerant gesê sy belangstelling in die AWB-leier se moordsaak het hom geïnspireer.
Hy het gesê die skildery bevraagteken die moontlikheid van Mahlangu se sodomie-aantygings. "Ek weet die hof het geen bewyse van sodomie gekry nie, maar ek het gewonder – wat as die seksuele dade wel gebeur het? Enigiets is moontlik," het hy gesê.
"Ek het Terre'Blanche uitgebeeld wat die Bybel lees, want ons almal weet regses beweer altyd hulle is bo swart mense verhewe," het Beauchamp gesê. "In my skildery is die Bybel 'n teken van krag. Regses gebruik die Bybel om rassisme te regverdig."
Volgens Beauchamp gaan sy uitstalling oor hoe die "siektes van die verlede die mense van vandag raak". Hy het voorts gesê die kunswerk is reeds deur die komediant John Vlismas gekoop.
Lyk vir my meer soos 'n witman wat hom ontferm het oor 'n weggooi swartkind en hom iets probeer leer uit die bybel uit omdat hy nie self kan lees nie.